Debreceni rahvusvaheline lennujaam

Debreceni rahvusvaheline lennujaam (IATA: DEB; ICAO: LHDC) on Ida-Ungari kõige olulisem ja suurima reisijate arvuga lennujaam. See on üks viiest Ungari rahvusvahelisest lennujaamast. Reisijate arvu poolest on see teine Ungari lennujaam Budapesti Ferenc Liszti rahvusvahelise lennujaama järel. Alates 2001. aastast käitab lennujaam rahvusvahelisi lende. 2020. aastal läbis lennujaama 122 742 reisijat. Lennujaam asub kesklinnast 7 km lõuna suunas ja 5 km Debreceni raudteejaamast lõuna suunas. Lennujaama kutsung on Debrecen Info sagedusel 125,9 MHz. Lennujaama ajalugu ulatub 20. sajandi algusse. Esimene ametlik lend (postilend) toimus 1930. aastal. Sestpeale toimusid regulaarselt lennud Budapesti ja Debreceni vahel ning lennud teistesse suurematesse lennujaamadesse Ungaris. Sellel ajal oli lennujaam kasutuses ka militaarlennujaamana. Teise maailmasõja ajal kasutati lennujaama Ungari sõjalennukite baasina. Aastatel 1951–1990 kasutati lennujaama Nõukogude Liidu sõjalennukite hoiustamiseks. Pärast 1990. aastat kasutasid lennujaama harrastus- ja spordipiloodid. 1994. aastal otsustas Debreceni linn koostada lennujaama arengukava. 2001. aastal alustati lennujaama ehitustöid. 29. mail 2001 sai lennujaamast avalik lennujaam, mis jäi suletuks liinilendudele. 29. detsembril 2002 avati lennujaam ka rahvusvahelistele liinilendudele. Alates 22. aprillist 2004 on lennujaam avatud piiriületuseks. 1. mail 2006 taastati lennud Budapesti ja Debreceni vahel. Lennuliinid suleti sama aasta oktoobris. 18. juunil 2012 alustas Wizz Air lende Lutoni lennujaama kolm korda nädalas. Alates 2013. aastast kasvas lendude arv viie lennuni nädalas. 15. detsembril 2012 alustas Wizz Air lendamist Eindhovenisse Hollandis. 2014. aastal ehitati lennujaama juurde lennuakadeemia koos lennusimulaatoriga, kus treenitakse koostöös Debreceni Ülikooliga tulevasi piloote Wizz Airi jaoks. 16. detsembril 2015 sai Debreceni lennujaamast Wizz Airi 22. baas. 2019. aastal jõudis reisijate arv 600 000 reisijani, aasta hiljem läbis lennujaama ligi 120 000 reisijat. Pärast koroonakriisi leevenemist 2021. aastal taasavas Wizz Air oma baasi Debreceni lennujaamas. Alates 5. juunist 2021 toimuvad lennud taas Debreceni ja Eindhoveni vahel ning alates 12. juunist 2021 taastusid lennud Debreceni ja Londoni vahel. 14. ja 15. detsembril 2021 avas Wizz Air kaks uut lennuliini Kiievisse ja Brüsselisse ning taastas lennuliinud Tel Avivi ja Moskva vahel. Lennud Kreekasse taastusid sama aasta suvel. Lähiaastatel on plaanis Debreceni lennujaama laiendus. Plaanitakse ehitada juurde uus terminal, avada uus õhkutõusurada ning luua uus ala lennukite jaoks. Buss – peamine avalik transport Debreceni lennujaama ja kesklinna vahel toimub bussiliinidega. Käigus on kaks otseliini Airport 1 ja Airport 2. Airport 1 sõidab lennu- ja rongijaama vahel ning Airport 2 lennujaama ja linna põhjaosa vahel. Auto – lennujaama jõudmiseks saab kasutada ka autot või taksot. Selleks tuleb sõita mõõda maanteed Route 47. "Debrecen International Airport". Vaadatud 10.05.2022. Acs, Attila (16.08.2011). "the Russian air force has left: Debrecen airport has been a civilian for 20 years". iho.hu. "Debrecen Airport Update- Flights". debrecentoday.com. 10.09.2021. Originaali arhiivikoopia seisuga 25.05.2022. Vaadatud 26.05.2022. [maps.google.com "Google Maps"]. Vaadatud 10.05.2022. {{netiviide}}: kontrolli parameetri |url= väärtust (juhend) "Debrecen International Airport (DEB)". World Airport Codes. Vaadatud 10.05.2022. "Debrecen International Airport, Debrecen". epulettar.hu. Vaadatud 10.05.2022.[alaline kõdulink] "Wizz Air also operates flights to Eindhoven and Milan from Debrecen". dehir.hu. 16.10.2012. Originaali arhiivikoopia seisuga 26.05.2022. Vaadatud 26.05.2022. "Pilot training is ready to start". hirek.unideb.hu. 26.01.2017. "Debrecen Airport Update- Flights". debrecentoday.com. 10.09.2021. Originaali arhiivikoopia seisuga 25.05.2022. Vaadatud 26.05.2022. "Wizz Air Re-opens Debrecen Base". hungarytoday.hu. 31.05.2021. Originaali arhiivikoopia seisuga 25.10.2021. Vaadatud 26.05.2022. "Wizz Air to Launch New Flights from Debrecen". hungarytoday.com. 10.09.2021. Csecsei, Nora (27.12.2021). "Debrecen Airport to build a new terminal- here are the visual designs". dailynewshungary.com. "Debrecen International Airport". Vaadatud 10.05.2022. "Debrecen International Airport". Vaadatud 10.05.2022.